laion/Wikipedia-Exotic huggingface dataset:
תקנת יהושע בן גמלא

תקנת יהושע בן גמלא היא תקנה לייסוד בתי ספר ציבוריים בעם ישראל, המיוחסת ליהושע בן גמלא שכיהן ככהן גדול בתחילת שנות ה-60 של המאה ה-1. בתלמוד הבבלי מתואר, שייסוד בתי הספר כמסגרת קבועה בעם ישראל התרחש בתהליך הדרגתי שכלל שלוש "תקנות": בתקנה הראשונה נוסדו בתי ספר בירושלים בלבד; בתקנה השנייה הוקמו בתי ספר אזוריים בערים הגדולות, ותחילת החינוך נקבעה לגיל 16–17. הדבר לא נתן מענה מלא לצורך בחינוך מגיל צעיר, עד שבא יהושע בן גמלא ותיקן להקים בכל עיר ועיר בתי ספר יסודיים, שהחינוך בהם יתחיל בגיל 6–7. לעומת התיאור בתלמוד הבבלי, בתלמוד הירושלמי מובאת מסורת על פיה שמעון בן שטח, מראשי חכמי הפרושים באותו דור, התקין "שיהו תינוקות הולכים לבית הספר". לדעת חלק מהפרשנים והחוקרים, בשני התלמודים מדובר באותה תקנה. הם הסבירו ששמעון בן שטח רצה להקים בתי ספר ללימוד תורה כדי להצליח במאבק מול הצדוקים, וכדי להתגבר על התנגדות הצדוקים או על הקשיים הכלכליים הכרוכים בהקמת מערכת חינוך ארצית, הוא שיתף בתקנה את יהושע בן גמלא, הכהן הגדול העשיר, שלא היה מזוהה עם הפרושים בדווקא. חוקרים אחרים פירשו שתקנתו של שמעון בן שטח הייתה התקנה השנייה שהוזכרה בתלמוד הבבלי, שהקימה בתי ספר אזוריים על יסודיים, עד שיהושע בן גמלא תיקן להקים בתי ספר יסודיים בכל עיר ועיר. אפשרות נוספת היא ששמעון בן שטח הטיל את חובת החינוך על ההורים בלבד כאשר ציווה עליהם לשלוח את ילדיהם לבית הספר, בעוד יהושע בן גמלא ייסד את בתי הספר כמוסדות ציבוריים שחובה על הציבור להקים בכל עיר ועיר. המשמעות המרכזית של התקנה היא, שהאחריות והתשלום על לימודם של כלל ילדי הקהילה, כולל היתומים וילדי העניים, מוטלת על כלל הציבור בעיר, ולא רק על אביו. חז"ל החשיבו את עניין זה של יסוד בתי ספר, עד כדי שאמרו, שכל עיר שאין בה סידור לימודים לילדים, צריכים בני שאר הקהילות להחרים אותה עד אשר יתקינו בה בית ספר. ואם עמדו בעיקשותם ולא הקימו בית ספר, מחריבין את אותה העיר ומפזרים את יושביה בקהילות אחרות, ובלבד שלא יהיה מקום בישראל שלא מלמדים בו את הילדים תורה. תקנת יהושע בן גמלא קבעה סופית את מערכת החינוך הממלכתית של עם ישראל מבחינת ההלכה והיא מהווה את הבסיס ההלכתי לחובה הציבורית לחינוכו של כל יחיד ויחיד. הרב שלמה גורן התייחס לתקנה זו כבסיס הלכתי לתוכנית האינטגרציה בחינוך היסודי גם בניגוד לדעת ההורים. תלמוד בבלי, מסכת בבא בתרא, דף כ"א תלמוד ירושלמי, מסכת כתובות, פרק ח', הלכה י"א למשל, הרב יצחק אייזיק הלוי, דורות הראשונים, כרך ב', פרק כ"ז, פרנקפורט, תרס"ו נעמה סט, ‏החינוך כחובת הציבור במשפט העברי, באתר "דעת" תלמוד בבלי, מסכת שבת, דף קי"ט, עמוד ב'. טור ב"י יו"ד רמה, ז ד"ר מיכאל ויגודה, מימון מערכת החינוך, באתר דעת, ‏אחרי-מות קדושים תשע"ה תרומת הגורן ב, ידיעות ספרים, תשע"ב. ערך זה הוא קצרמר בנושא יהדות ובנושא חינוך. אתם מוזמנים לתרום לוויקיפדיה ולהרחיב אותו.
פורשה 64

פורשה 64 (בגרמנית: Porsche 64, קרויה גם: VW Typ 60 K 10) היא מכונית ספורט מתוצרת יצרנית הרכב הגרמנית פורשה אשר יוצרה בשנת 1939. בשנות החמישים של המאה העשרים דגם ה"פורשה 64" השתתף במרוצי מכוניות. בתאריכים 24-25 ביוני 1950, דגם ה"פורשה 64" השתתף במרוץ "International Austrian Alpine" באוסטריה. ב-6 באפריל 1952 השתתף דגם ה"פורשה 64" במרוץ דרכים "Korneuburg road race" באוסטריה. ב-1 ביוני השתתף דגם ה"פורשה 64" במרוץ דרכים "road race in Krems" באוסטריה. ב-8 ביוני 1952 השתתף דגם ה"פורשה 64" במרוץ דרכים "road race in Linz" באוסטריה. ב-7 בספטמבר 1952 השתתף דגם ה"פורשה 64" במרוץ "Salzburger road race" באוסטריה. יוצרו 3 יחידות 2 דלתות מארז מאלומיניום מנוע בוקסר מידות צמיגים: 4.50x16, מאוחר יותר: 5x15 מכל דלק - 50 ליטר צמיג רזרבי - מיקומו בקדמת תא המטען הקדמי פורשה 64 פורשה 64 פורשה 64 פורשה 64 פורשה 64 פורשה 64 לוגו "פורשה" בקדמת דגם "פורשה 64" "פורשה 64" - מבט לחלל תא הנהג (צולם ב"Porsche-Museum") פורשה פורשה 356/1 "פורשה 64" - תמונות מדיה וקבצים בנושא פורשה 64 בוויקישיתוף פורשה 64, סרטון באתר יוטיוב פורשה 64, סרטון באתר יוטיוב פורשה 64 stuttcars.com/porsche-models/64 פורשה 64 dedeporsche.com/2010/03/16/1938-porsche-type-64-on-display-at-the-allure-of-the-automobile-exhibition "פורשה 64" karosseriebau-drescher.de/tl_files/pm/images/News/The%20Porsche%20Inspiration%20illustrated "פורשה 64" porscheroadandrace.com/porsche-type-64-a-star "פורשה 64" topspeed.com/cars/porsche/1937-1938-porsche-64-review "פורשה 64" supercars.net/blog/1939-porsche-type-64
דנרבציה וראינרבציה

דנרבציה (Denervation) היא הפרעה בעצבוב של סיבי השרירים. ראינרבציה היא צמיחה מחודשת של העצבים (המעצבבים את סיבי השריר) אשר נפגעו. יכול להביא לשיפור בתפקוד ובתחושה באזור הפגוע. הדנרבציה, יכולה לנבוע ממחלות של תאי העצב בחוט השדרה (לדוגמה, פוליומיאליטיס או מחלת הנוירון המוטורי), ממחלות של העצבים ההיקפיים, ממחלות של שורשי העצבים או מחבלות למערכת העצבים ההיקפית. השריר זקוק לעצבוב תקין, לא רק כדי להיות מופעל, אלא העצבוב חיוני להישרדותו. כאשר השריר מנותק מהעצב, סיבי השריר מתחילים להצטמק והם מתנוונים (אטרופיה). הקולטנים לאצטילכולין שמרוכזים באזור הסינפסה, בחיבור עצב-שריר, מתפזרים לכל אורך סיב השריר. בסיבי השריר מתחילות התפרקויות חשמליות עצמוניות (פיברילציות), שניתן לגלותן בעזרת רשמת שרירים חשמלית (EMG). אם תוך מספר חודשים סיבי השריר יעוצבבו מחדש, הם יגדלו ויחזרו לתפקד. במקרה שהשריר לא יעוצבב בתוך כשנה, יאבדו סיבי השריר ולא ניתן יהיה יותר להפעילם מחדש. על כן בחבלות של העצבים, כאשר נפגעת השלמות האנטומית של העצב, יש לדאוג להחזיר את העצבוב לשריר תוך מספר חודשים. במחלות, שבהן נפגעת מערכת העצבים ההיקפית, כגון מחלת הנוירון המוטורי, קיים תהליך מתמיד של דנרבציה ועצבוב מחדש. סיבי השריר המנוונים השייכים ליחידה מוטורית פגועה (היחידה המוטורית כוללת את תא העצב המוטורי בחוט השדרה, האקסון ושלוחותיו וסיבי השריר המעוצבבים על ידם), יעוצבבו על ידי שלוחות של סיבי עצבים השייכים ליחידות מוטוריות סמוכות. כך במהלך המחלה הולך ומתמעט מספר היחידות המוטוריות, אך אלו ששורדות הולכות וגדלות ומכילות יותר ויותר סיבי שריר. תהליכי הדנרבציה והעצבוב מחדש ניתנים לאבחון בעזרת רשמת שרירים חשמלית ובעזרת ביופסיית שריר.
שדה התעופה באנף

שדה התעופה באנף (באנגלית: Banff Airport) הוא שדה תעופה הממוקם בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. שדה התעופה ממוקם 3.1 קילומטרים צפונית מערבית לעיירה באנף, צפונית להר טאנל ומעברו השני של הכביש המהיר טרנס-קנדה. השדה מופעל על ידי רשות הפארקים של קנדה. שדה התעופה היה סגור בין השנים 1997–2007. בשנת 2007 נפתח השדה מחדש, על אף התנגדות ארגוני איכות הסביבה, אשר טענו כי חיות הבר המקומיות שגשגו בשל אי הפעלת השדה.  כיום השדה משמש רק לטיסות חירום או כשדה תעופה חלופי במקרי חירום.  תצלום לוויין של שדה התעופה, ונתוני שדה התעופה מידע על שדה התעופה מידע על שדה התעופה
שדרות משטוטס

שדרת משטוטס (בארמנית: Մաշտոցի Պողոտա) או בשמו המלא, שדרות מסרוב משטוטס, אשר הייתה מכונה שדרת לנין בין השנים 1924 ו-1990, היא השדרה המרכזית במחוז קנטרון (המחוז המרכזי) של ירוואן, ארמניה. השדרה נקראת על שמו של ממציא האלפבית הארמני, מסרוב משטוטס (בהגייה אלטרנטיבית: מסרופ משדוץ), אשר חי במאה הרביעית-חמישית לספירה. השדרה מתחילה בגשר הניצחון בקצהה הדרומי, סמוך למוזיאון להיסטוריה של ירוואן, ומסתיימת במוזיאון מטנדראן בקצהה הצפוני, סמוך לאוניברסיטת ירוואן לאדריכלות. בניינים בולטים רבים של העיר ירוואן ממוקמים בשדרת משטוטס. ביניהם (מסודרים לפי שנת הקמתם): המסגד הכחול (1768) תיאטרון האופרה של ירוואן (1933) בית קולנוע נאירי (1954) מוזיאון מטנדראן (1959) - המכון לחקר כתבי יד עתיקים על שם מסרופ משטוטס משכן הנשיא (1985) תיאטרון הבובות של ירוואן (1987) גלריית אדוארד איסבקיאן (2007) הצומת המרכזי של השדרה הוא עם שדרת סאיאט-נובה, ובמרכז הצומת ובשלוש מפינותיו נמצאת כיכר צרפת. בפינה הדרומית של הצומת נמצא בית האופרה, אשר יושב בכיכר החירות, ולצידו אגם הברבורים. דרומה יותר, במפגש עם רחוב אראם, נמצא פארק מיסאק מאנושיאן, על שם המשורר והפעיל הקומוניסטי. בצד השני של השדרה היה פארק משטוטס, אשר עורר את תנועת פארק משטוטס, מחאה אזרחית שקמה בירוואן בשנת 2012, לאחר ששמעו תושבים שהפארק עתיד להיהרס, ולהפוך למרכז עסקי. שדרת משטוטס מדרום לצפון בניין מגורים בשדרה מפה מחאה אזרחית נגד עליית תעריפי חשמל, 26 ביוני 2015 מדיה וקבצים בנושא שדרות משטוטס בוויקישיתוף Matenadaran, Scientific Research Institute of Ancient Manuscripts named after Mesrop Mashtots New President to sit at 47 Mashtots Avenue, Prime Minister to sit at 26 Baghramyan Street, Hayernaysor, January 31, 2018
הפארקים הלאומיים של קנדה

הפארקים הלאומיים של קנדה (באנגלית: Canada's National Parks) הם פארקים לאומיים, אתרים, שמורות טבע, פארקים עירוניים לאומיים ואזורי טבע בבעלות ממשלת קנדה, המוגנים מכוח חוק הפארקים הלאומיים של קנדה. האתרים מנוהלים במטרה להגן על אזורי הטבע למען הדורות הבאים, ולחנך למען הגנת הסביבה, באמצעות נופש ופנאי. האתרים מנוהלים על ידי רשות הפארקים של קנדה - רשות ממשלתית השייכת למשרד להגנת הסביבה של קנדה.  הפארק הלאומי הראשון של קנדה הוכרז בשנת 1885, באמצעות דבר המלך במועצה במטרה להגן על שטח של 26 קמ"ר סביב האתר ההיסטורי הלאומי קייב אנד בייסין. בהשראתו של הפארק הלאומי ילוסטון, בארצות הברית נחקק בשנת 1887 חוק פארקי הרי הרוקי, שהקים את פארק הרי הרוקי (כיום הפארק הלאומי באנף). פארק לאומי זה הפך לפופולרי ביותר, ומשרד הפנים הקנדי החל לשקול הקמת פארקים לאומיים נוספים לאורך מסילת הרכבת הקנדית פסיפית (הפארק הלאומי יוהו); ולאורך מסילת הרכבת גראנד טראנק פסיפיק (הפארק הלאומי ג'ספר). חוק פארקי הרי הרוקי בוטל בשנת 1911 והוחלף בחוק שמורות הטבע והפארקים של הדומיניון, אשר הקים את רשות הפארקים הלאומית הראשונה בעולם, במטרה שזו תנהל את הפארקים. בשנת 1922, הוקם הפארק הלאומי ווד באפלו, שנועד להגן גם על האומות הראשונות שפעלו בשיטחו (בדומה לשמורות האינדיאנים בארצות הברית). בשנת 1972 הגדירה רשות הפארקים של קנדה את שמורות הפארק הלאומי; אדמות המנוהלות על ידי הסוכנות שנועדו להפוך לגנים לאומיים בהמתנה להסדר זכויות על אדמות האומות הראשונות והסכמים להמשך השימוש המסורתי באדמות. נכון לשנת 2019, ישנם 38 פארקים לאומיים, 10 שמורות פארקים לאומיים (אתרים המוגנים במטרה להפוך בעתיד לפארקים) ופארק עירוני לאומי המשתרעים על שטח כולל של 328,198 קמ"ר (שהם 3.3% משטחה הכולל של קנדה) ומייצגים 30 מתוך 39 אזורי הטבע בקנדה. ישנו לפחות פארק לאומי אחד בכל אחד מהפרובינציות והטריטוריות של קנדה. בין השנים 17–2016, ביקרו בפארקים 15,449,249 מבקרים, ומהם למעלה מ-4 מיליון מבקרים בשטח הפארק הלאומי באנף (העמוס מבין הפארקים) ורק שני מבקרים בשטח הפארק הלאומי טוקטוט נוגייט. שמורות הפארק הלאומי מסומנות על ידי "(שמורה)" ליד שם הפארק. הפארקים העירוניים הלאומיים מסומנים על ידי "(עירוני)" ליד שם הפארק.   ‡ אתר מורשת עולמית שמורות טבע ימיות לאומיות (באנגלית: The National Marine Conservation Areas, בראשי תיבות: NMCAs) היא תוכנית שהוקמה בשנת 2002 במטרה לשמור על מערכות אקולוגיות ימיות המייצגות את 29 האזורים הימיים של קנדה. להלן 29 האזורים הימיים של קנדה: האגן הארקטי (אנ') # ים בופור הארכיפלג הארקטי הקנדי מפרץ מלכת מוד (אנ') לנקסטר סאונד (אנ') * מדף האי באפין אגן פוקס (אנ') מפרץ הדסון מפרץ ג'יימס # מיצר הקט (אנ') * אגן המלכה שרלוט (אנ') * המלכה שרלוט סאונד (אנ') מדף האי וונקובר מצר ג'ורג'יה # מצר הדסון מדף לברדור מדף ניופאונדלנד מדף המפרץ הצפוני שפך נהר סנט לורנס * גדות מגדלנה # תעלת לורנטיאן הרמות הגדולות של ניופאונדלנד (אנ') המדף הסקוטי מפרץ פאנדי ימת סופיריור * מפרץ ג'ורג'יאן (אנ') * ימת יורון ימת אירי ימת אונטריו הערה: # שמורת טבע ימית לאומית קיימת * שמורת טבע ימית לאומית מוצעת אתרי מורשת לאומיים (אנ') היא תוכנית שהוקמה בשנת 1978 במטרה להגן על מאפייני טבע ספציפיים הנחשבים "יוצאים מן הכלל, יוצאי דופן, ייחודיים או נדירים למדינה זו. מאפיינים טבעיים אלה יהיו בדרך כלל ישויות מבודדות ובעלי עניין מדעי." מדיה וקבצים בנושא הפארקים הלאומיים של קנדה בוויקישיתוף תיאור הפארקים הלאומיים של קנדה מטרת הפארקים הלאומיים של קנדה בעת שהפארק נוסד, בשנת 1984, הוא נקרא "הפארק הלאומי צפון יוקון", שמו שונה בשנת 1992.
יאניס אנסטיס

יאניס אנסטיס (ביוונית: Γιάννης Ανέστης; נולד ב- 9 במרץ 1991) הוא כדורגלן יווני המשחק בעמדת השוער בקרמיוסיטה מליגת העל הקפריסאית. אנסטיס נולד בכלקיס והחל לשחק במחלקת הנוער של פאניוניוס. הופעתו הראשונה בסגל הקבוצה הבוגרת הייתה ב-21 באפריל 2013 במשחק נגד אולימפיאקוס באצטדיון קאראיסקאקיס, בו נוצחה קבוצתו 1–2. ב-23 בינואר 2014 חתם בא.א.ק. אתונה לחוזה של ארבע שנים. הוא שיחק כשוער הראשון של המועדון בעונת 2014/2015 שהסתיימה בזכייה בליגה היוונית השנייה, ועלה עימם לליגת העל היוונית. בסוף אותה עונה החתימה א.א.ק. אתונה את השוער הוונצואלי, אלן בארוחה כשוער ראשון. ב-21 בדצמבר 2015 ערך אנסטיס את הופעת הבכורה שלו עם א.א.ק אתונה בליגה הראשונה ביוון לאחר שבארוחה נפצע. בשל הפציעה של ואסיליוס בארקאס, התחיל אנסטיס את עונת 2017/2018 כשוערה הראשון של א.א.ק. אתונה, ונכלל בקבוצת השבוע של הליגה האירופית בעקבות הופעתו מול מילאן שהסתיימה ללא ספיגה (0–0). בתחילת דצמבר היו המחלוקות לגבי הארכת חוזהו בלתי ניתנים לגישור. ובעקבות כך לא שותף אנסטיס במשחקי הקבוצה, ובסוף העונה עזב את המועדון כשחקן חופשי. ב-5 ביולי 2018 הגיע אנסטיס לישראל וחתם בהפועל באר שבע לשלוש עונות. במשחק מול דינמו זאגרב במוקדמות ליגת האלופות ביצע אנסטיס מספר טעויות קריטיות, שבגינן ספגה באר שבע שערים והובסה 0–5, וב-31 באוגוסט 2018 שוחרר מהקבוצה מבלי ששיחק בליגת העל. ב-26 בנובמבר 2018 חתם אנסטיס לשנתיים בגטבורג מליגת העל השוודית. א.א.ק. אתונה אליפות (1): 2017/2018 הגביע היווני (1): 2015/2016 מדיה וקבצים בנושא יאניס אנסטיס בוויקישיתוף יאניס אנסטיס, באתר Transfermarkt יאניס אנסטיס, באתר Soccerway יאניס אנסטיס, באתר WorldFootball.net יאניס אנסטיס, באתר FootballDatabase.eu יעקב זיו, ‏טעויות קשות, סכסוך מתוקשר וישיבה ביציע: הכירו את יאניס אנסטיס, באתר מעריב אונליין, 5 ביולי 2018 ליאב נחמני, השוער יאניס אנסטיס חתם ל-3 שנים בהפועל ב"ש, באתר ישראל היום, 5 ביולי 2018
בוא, רוח בורא

בוא, רוח בורא (בלטינית: Veni Creator Spiritus) הוא המנון שנכתב במאה התשיעית וחיבורו מיוחס לרבנוס מאורוס. להמנון שבעה בתים, כולל הבית האחרון, הנקרא "גלוריה" (תהילה, Gloria, לפי המילה הראשונה בו), שאיננו חלק מההמנון, אלא תוספת מקובלת לסיום המנונים נוצריים מסוג זה. בכנסייה הקתולית נהוג לשיר את ההמנון בחג הפנטקוסט (קרוב לשבועות), בתפילות הבוקר (Terce) והערב (Vespers). כן נהוג לשיר את ההמנון במעמד כניסת הקרדינלים לקפלה הסיסטינית בעת בחירת אפיפיור חדש, בעת הכתרת בישופים, בעת הסמכה לכהונה של כמרים, בעת טקס הקונפירמציה, עם הקדשת כנסייה חדשה, בעת כינוס סינוד כנסייתי, במעמדי הכתרה של מלכים קתוליים (וכן בהכתרת מלכי בריטניה) ובאירועים נוספים. ההמנון נכלל גם בספר התפילות הכללי של הכנסייה האנגליקנית (בלטינית ובתרגום לאנגלית מאת ג'ון דריידן). ההמנון אף עובד ותורגם לגרמנית על ידי מרטין לותר בשם Komm, Gott Schöpfer, Heiliger Geist בשנת 1524 והוא נכלל בצורתו זו בספר ההמנונים של הכנסייה הלותרנית הגרמנית (Evangelisches Gesangbuch). שלושת הבתים הראשונים והבית האחרון. מלבד הלחן גרגוריאני המקובל, הולחן המזמור באופנים שונים פעמים רבות. יוהאן סבסטיאן באך עשה שימוש בתרגומו הגרמני של לותר להמנון, Komm, Gott Schöpfer, Heiliger Geist, כבסיס להלחנת הכוראל רי"ב 631 מן הספרון לעוגב והפרלוד לכוראל לעוגב רי"ב 667 (שנים קרויים Komm, Gott Schöpfer, Heiliger Geist). הקטור ברליוז הלחין את ההמנון כמוטט לקול נשי (H 141, שנות ה-60 של המאה ה-19, אחת מיצירותיו האחרונות) ואנטון ברוקנר הלחין על בסיס הלחן המקורי מוטט לקול ולעוגב (WAB 50, שנות ה-80 של המאה ה-19). גוסטב מאהלר הלחין את הטקסט הלטיני כחלק הראשון של הסימפוניה השמינית שלו (1910). מוריס דיריפלה השתמש בהמנון כבסיס ליצירתו לעוגב, "פרלוד, אדג'ו וכוראל על נושא "בוא רוח יוצר" (Prélude, Adagio et Choral varié sur le thème du 'Veni Creator', שנות העשרים של המאה ה-20). פאול הינדמית הלחין ב-1962 קונצ'רטו לעוגב ולתזמורת בשם פנטזיה על "בוא רוח יוצר". קשישטוף פנדרצקי כתב מוטט למקהלה על בסיס ההמנון ב-1987 וב-2005 השתמש קרלהיינץ שטוקהאוזן בהמנון במחזור Klang שלו בקטע לשני נגני נבל מזמרים הנקרא Freude (אושר, שמחה). מדיה וקבצים בנושא בוא, רוח בורא בוויקישיתוף תרגום לאנגלית ערך באנציקלופדיה הקתולית Veni, Creator Spiritus
אליפות ישראל בשחמט 2010

אליפות ישראל בשחמט 2010 הייתה האליפות ה-30 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים. האליפות התקיימה בשיטת השווייצרית וכללה 9 סיבובים. היא נערכה בחיפה בין 8 בנובמבר ל-18 בנובמבר 2010. בתחרות זכה רב-האמן ויטלי גולוד, שצבר 7.5 נקודות מ-9 אפשריות. תוצאות ומשחקי אליפות ישראל בשחמט 2010, באתר האיגוד הישראלי לשחמט ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
אליפות ישראל בשחמט 2013

אליפות ישראל בשחמט 2013 הייתה האליפות ה-31 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים. האליפות התקיימה בשיטת השווייצרית וכללה 9 סיבובים. היא נערכה בחיפה בין 6 באפריל ל-14 באפריל 2013. בתחרות זכה רב אמן תמיר נבאתי, שצבר 6.5 נקודות מ-9 אפשריות. תוצאות ומשחקי אליפות ישראל בשחמט 2013, באתר האיגוד הישראלי לשחמט ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
יחסי אזרבייג'ן – הרשות הפלסטינית

יחסי אזרבייג'ן-הרשות הפלסטינית הם יחסי החוץ שבין הרפובליקה של אזרבייג'ן לבין הרשות הלאומית הפלסטינית. היחסים הדיפלומטיים בין המדינות כוננו רשמית ב-15 באפריל 1992. מאז הכרזת עצמאותה, אזרבייג'ן מתמידה לתמוך בסוגיות פלסטין בכל הפורומים הבינלאומיים, שם היא נוהגת להצביע בעד ההחלטות הנוגעות לרשות הפלסטינית. בשנת 2009, במהלך ביקורו של שר החוץ הפלסטיני, ריאד אל-מאלכי, השר ציין כי שתי המדינות מנסות לשחזר את שלמותן הטריטוריאלית, ולכן עליהן לשתף פעולה בתוך הארגונים הבינלאומיים. בשנת 2011, נשיא הרשות הפלסטינית, מחמוד עבאס, פתח את השגרירות הפלסטינית בבאקו. ב-15 באפריל 2017, שתי המדינות ציינו 25 שנים של יחסים דיפלומטיים. באפריל 2018, ריאד אל-מאלכי ביקר באזרבייג'ן ואמר כי פלסטין ואנשיה תומכים במעמדה הפוליטי של אזרבייג'ן בקונפליקט ארמניה-אזרבייג'ן בסוגיית נגורנו קרבאך. אזרבייג'ן הודיעה בנובמבר 2022 כי תפתח שגרירות ברשות הפלסטינית על מנת לאזן את החלטתה לפתוח שגרירות בישראל. הרשות הפלסטינית מיוצגת באזרבייג'ן על ידי שגרירות שהיא מחזיקה בבאקו, בירת המדינה. מדיה וקבצים בנושא יחסי אזרבייג'ן – הרשות הפלסטינית בוויקישיתוף שגרירות פלסטין באזרבייג'ן "'RELATIONS BETWEEN AZERBAIJAN AND PALESTINE WILL RAPIDLY DEVELOP IN VARIOUS SPHERES'" (באנגלית). נבדק ב-2018-07-05. "Riyad al-Maliki: Palestine, Azerbaijan share deep bond of friendship". AzerNews.az (באנגלית אמריקאית). 2017-04-19. נבדק ב-2018-07-05. "Palestine attaches importance to deepening co-op with Azerbaijan - minister". AzerNews.az (באנגלית אמריקאית). 2018-04-07. נבדק ב-2018-07-05. איתמר אייכנר, לאחר שנים של שכנועים: אזרבייג'ן תפתח שגרירות בתל אביב, באתר ynet, 18 בנובמבר 2022 EMBASSY OF PALESTINE IN BAKU, AZERBAIJAN
ערוץ דיסני (פורטוגל)

ערוץ דיסני פורטוגל הוא ערוץ ילדים פורטוגלי, הגרסה המקומית לערוץ דיסני, בדומה לערוץ דיסני ישראל. הערוץ משודר בפורטוגזית בפורטוגל, אנגולה, מוזמביק וכף ורדה, שכולן מדינות דוברות פורטוגזית. הגרסה הפורטוגלית לערוץ דיסני היא ערוץ דיסני היחיד באירופה שלא משודר ב-HDTV. דיסני סינמג'יק היה ערוץ ילדים ונוער מקבוצת וולט דיסני, שמטרתו הייתה לשדר את הקלאסיקות מכל הזמנים שהופקו על ידי החברה. עם השקת הערוץ ב-1 באוקטובר 2008 באפיק 44 בשירות הטלוויזיה ZON TV, ערוץ דיסני הרגיל לא נחשב עוד ל"פרימיום" והחל לשדר בחבילת הבסיס של החברה, כפי שכבר קרה אצל שירותי טלוויזיה אחרים, ובמקומו הערוץ החדש החליף אותו ושודר בקרב משקי הבית ששילמו תשלום חודשי מיוחד. בדצמבר 2008 צורף הערוץ לרשימת הערוצים של Cabovisão. ב-1 בינואר 2009 הושקה גרסת ה-HD של הערוץ. ב-1 בנובמבר 2012 הוחלף הערוץ בידי ערוץ דיסני ג'וניור. הערוץ ממשיך להתקיים כיום במדינות דוגמת צרפת וגרמניה. אלאדין (2008-2012) בית הספר לקיסר המתחיל (2008-2012) אגדת טרזן (2008-2012) טימון ופומבה (2008-2012) לילו וסטיץ': הסדרה (2008-2012) קים פוסיבול (2009-2011) בחודש מאי 2018 היה ערוץ דיסני במקום השמיני מבחינת שיעורי הצפייה בפורטוגל. עוד בטרם ערוץ דיסני ג'וניור פורטוגל החל לשדר, הוא התקיים כרצועת שידורים במסגרת ערוץ דיסני פורטוגל. הרצועה שודרה מדי בוקר, אך שידוריה הופסקו לאחר הקמת הערוץ המקומי של דיסני ג'וניור. כל תוכניות הערוץ מכוונות לקהל יעד בגילאי 2-6. מתקפת אומנות נדב ידי זהב ג'ייק והפיראטים מארץ לעולם לא צומת ג'ונגל חבורת איינשטיין מועדון החברים של מיקי מאוס סוכן מיוחד אוסו וונדר מציל את העולם העולם של ריילי חבורת 7ג' הצעד הבא קייסי אנדרקאבר בויסטר היורשים: עולם מרושע סטאר נגד כוחות הרשע תמיד ביחד המופלאה: הרפתקאות ליידי באג קיקיוואקה: מחנה קיץ סוי לונה הארלי באמצע בקסטייג' אלנה מאוולור האכסניה חוקי המרפי של מיילו פלונטר: הסדרה ביזארדבארק מפלצת של מלון: הסדרה סיפורים של ברווזים הבית של רייבן אנדי RTP1 טלוויזיה בפורטוגל RTP2 אתר האינטרנט הרשמי של ערוץ דיסני ערוץ דיסני באתר NOS ערוץ דיסני באתר NOWO Disney Plus באתר MEO ערוץ דיסני באתר Vodafone ערוצי הטלוויזיה הנצפים ביותר בפורטוגל (ארכיון)
יחסי אזרבייג'ן–מלזיה

יחסי אזרבייג'ן–מלזיה הם יחסי החוץ שבין הרפובליקה של אזרבייג'ן לבין פדרציית מלזיה. מלזיה הכירה בעצמאות אזרבייג'ן ב-31 בדצמבר 1991. היחסים הדיפלומטיים בין המדינות כוננו רשמית ב-5 באפריל 1993. בשנת 2016 ייצאה אזרבייג'ן למלזיה סחורה בשווי 1.46 מיליון דולר אמריקאי. נתחים גדולים מהסחורה הם מכונות חפירה, מיץ פירות, שוקולד, פירות טרופים, אגוזים, חלקים להחלפה, רהיטים, בגדים משומשים ומוצרי ברזל. לעומתה, מלזיה ייצאה לאזרבייג'ן סחורה בשווי 16.1 מיליון דולר אמריקאי. נתחים גדולים מהסחורה הם מכונות חפירה, ערכות קפה ותה, שוקולד, שסתומים, מעגלים משולבים, בגדי גומי, רהיטים, סבון, שמני ירקות וטלפונים. בשנת 2015 ייצאה אזרבייג'ן למלזיה סחורה בשווי 762 אלף דולר אמריקאי. נתחים גדולים מהסחורה הם מכונות חפירה, גומי, מיצי פירות, חלקים להחלפה, כלי ניתוח כימיים, שנאים, שסתומים ומכונות בעלות פונקציה אחת. לעומתה, מלזיה ייצאה לאזרבייג'ן סחורה בשווי 66.7 מיליון דולר אמריקאי. נתחים גדולים מהסחורה הם מכונות חפירה, מנופים, שמן דקלים, מכסי פלסטיק, חלקי מטוסים, אטמים, טלפונים, שסתומים, סבון וערכות קפה ותה. אזרבייג'ן מיוצגת במלזיה על ידי שגרירות שהיא מחזיקה בקואלה לומפור, בירת המדינה. מלזיה מיוצגת באזרבייג'ן על ידי שגרירות שהיא מחזיקה בבאקו, בירת המדינה. יחסי אזרבייג'ן-לאוס יחסי אזרבייג'ן-אינדונזיה יחסי אזרבייג'ן-מזרח טימור מדיה וקבצים בנושא יחסי אזרבייג'ן–מלזיה בוויקישיתוף יחסי אזרבייג'ן–מלזיה, ברשת החברתית פייסבוק יחסי אזרבייג'ן–מלזיה, ברשת החברתית אקס (טוויטר) Azerbaijan - Malaysia Relations (ארכיון) Products that Azerbaijan exports to Malaysia (2016), The Observatory of Economic Complexity (באנגלית) (ארכיון) Products that Azerbaijan imports from Malaysia (2016), The Observatory of Economic Complexity (באנגלית) (ארכיון) Products that Azerbaijan exports to Malaysia (2015), The Observatory of Economic Complexity (באנגלית) (ארכיון) Products that Azerbaijan imports from Malaysia (2015), The Observatory of Economic Complexity (באנגלית) (ארכיון) EMBASSY OF AZERBAIJAN IN KUALA LUMPUR, MALAYSIA EMBASSY OF MALAYSIA IN BAKU, AZERBAIJAN
יחסי אזרבייג'ן–וייטנאם

יחסי אזרבייג'ן–וייטנאם הם יחסי החוץ שבין הרפובליקה של אזרבייג'ן לבין הרפובליקה הסוציאליסטית של וייטנאם. היחסים הדיפלומטיים בין המדינות כוננו רשמית ב-23 בספטמבר 1992. בשנת 2016 ייצאה אזרבייג'ן לווייטנאם סחורה בשווי 48.9 מיליון דולר אמריקאי. נתחים גדולים מהסחורה הם נפט גולמי, נפט מזוקק, הלוגן ואיברי בע"ח. לעומתה, וייטנאם ייצאה לאזרבייג'ן סחורה בשווי 19 מיליון דולר אמריקאי. נתחים גדולים מהסחורה הם ציוד שידור, מכונות חפירה, כלי בית חשמליים, בטריות ובטריות חשמליות, מחשבים, מנועים חשמליים, נעלי עור, סבון, תה, אורז ופלפל. בשנת 2016 ייצאה אזרבייג'ן לווייטנאם סחורה בשווי 48.9 מיליון דולר אמריקאי.[דרושה הבהרה] נתחים גדולים מהסחורה הם נפט גולמי, נפט מזוקק, הלוגן ואיברי בע"ח. לעומתה, וייטנאם ייצאה לאזרבייג'ן סחורה בשווי 222 אלף דולר אמריקאי. נתחים גדולים מהסחורה הם בושם צמחים, מכונות חפירה, מכונות לעיבוד אבנים ושסתומים.[דרושה הבהרה] אזרבייג'ן מיוצגת בווייטנאם על ידי שגרירות שהיא מחזיקה בהאנוי, בירת המדינה. וייטנאם אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת את וייטנאם נמצאת במוסקבה. מדיה וקבצים בנושא יחסי אזרבייג'ן–וייטנאם בוויקישיתוף יחסי אזרבייג'ן–וייטנאם, ברשת החברתית פייסבוק יחסי אזרבייג'ן–וייטנאם, ברשת החברתית אקס (טוויטר) יחסי אזרבייג'ן–וייטנאם, סרטונים בערוץ היוטיוב רשימת המדינות שמקיימות יחסים דיפלומטיים עם אזרבייג'ן, ‏en Products that Azerbaijan exports to Vietnam (2016), The Observatory of Economic Complexity (באנגלית) (ארכיון) Products that Azerbaijan imports from Vietnam (2016), The Observatory of Economic Complexity (באנגלית) (ארכיון) Products that Azerbaijan exports to Vietnam (2015), The Observatory of Economic Complexity (באנגלית) (ארכיון) EMBASSY OF AZERBAIJAN IN HANOI, VIETNAM
יחסי אזרבייג'ן–ג'יבוטי

יחסי אזרבייג'ן–ג'יבוטי הם יחסי החוץ שבין הרפובליקה של אזרבייג'ן לבין רפובליקת ג'יבוטי. שתי המדינות הן חברות מלאות בארגון המדינות הבלתי-מזדהות. היחסים הדיפלומטיים בין אזרבייג'ן וג'יבוטי כוננו רשמית ב-22 באוקטובר 1996. היחסים בין המדינות התחזקו אף יותר בשנת 2016, לאחר שממשלת ג'יבוטי הכריזה על תמיכתה באזרבייג'ן וכי הממשלה מכבדת באופן מלא את הריבונות האזרבייג'נית ואת שלמותה הטריטוריאלית. בשנת 2017, משלחה פרלמנטרית ביקרה באזרבייג'ן על מנת להשתתף בפורום הבין-לאומי לדיאלוג בין-תרבותי. ב-30 בנובמבר 2016, במהלך ביקורו של נשיא אזרבייג'ן בג'יבוטי, נזכר מזכר הבנות בין חברות התעופה באזרבייג'ן לבין חברות התעופה בג'יבוטי על מנת להרחיב את שיתוף הפעולה בין המדינות. יתר על כך, המדינות חתמו על הסכם בדבר הקמת חברת הובלה אזרבייג'נית-ג'יבוטית משותפת. ב-10 באפריל 2017, על פי פקודת אילהם אלייב, משרד מצבי החירום האזרבייג'ני שלח מטוס לג'יבוטי. במטוס היה ציוד וסיוע המוניטארי שכלל בעיקר מי שתייה, סוכר, תה, שמן חמניות, שמן תירס, קמח, מקרוני ועוד. אזרבייג'ן אינה מיוצגת בג'יבוטי, הן בדרג השגרירות והן בדרג הקונסולרי. ג'יבוטי אינה מיוצגת באזרבייג'ן, הן בדרג השגרירות והן בדרג הקונסולרי. השגרירות מייצגת את ג'יבוטי נמצאת במוסקבה, בירת רוסיה. יחסי אזרבייג'ן-מאלי יחסי אוגנדה-אזרבייג'ן יחסי אזרבייג'ן-ניז'ר מדיה וקבצים בנושא יחסי אזרבייג'ן–ג'יבוטי בוויקישיתוף מדינות המקיימות יחסים דיפלומטיים עם אזרבייג'ן "President of Djibouti`s National Assembly visits Azerbaijan" (באנגלית). נבדק ב-2018-07-05. Newseditor, Azerbaijan and Djibouti reached important agreements in civil aviation, www.finchannel.com (באנגלית) "Azerbaijan sends humanitarian aid to Djibouti" (באנגלית). נבדק ב-2018-07-05.